ÉrdKultúra

IRKA
2024-11-21 17:00 - 18:30 UTC | GALÉRIA, Alsó utca 2., Érd, 2030, Magyarország
Az érdi Irodalomkedvelők klubjának havi programja
Klubvezető: Daróczi Lajosné

Filmklub Bárdos Csaba filmtörténész-esztétával
2024-11-22 17:00 - 20:00 | GALÉRIA, Alsó utca 2., Érd, 2030, Magyarország
Éjfélkor Párizsban
Filmklub Bárdos Csaba filmtörténész-esztétával
2024. november 22., péntek 17:00
Éjfélkor Párizsban
(Midnight in Paris)
spanyol-amerikai romantikus vígjáték , 94 perc, 2011
Rendező: Woody Allen
„Gil és Inez jegyesek, akik üzleti okokból Párizsba látogatnak. Időközben kiderül, hogy a pár nem egészen egymáshoz való. Gil esetleg Párizsban szeretne élni, es komoly íróvá válni, míg Ineznél ez szóba sem jöhet. Gil szeret esőben sétálni, míg Inez nem. A történetben a fordulatot az hozza, hogy Gil felfedezi, hogy pontban éjfélkor Párizs egy bizonyos pontján egy fiákerbe szállva időutazásban vehet reszt, amely visszaröpíti az általa kedvelt 1920-as évekbe.” (Port.hu)
A vetítést megelőző és az azt követő beszélgetést Bárdos Csaba filmtörténész-esztéta vezeti.
A programon a részvétel ingyenes!
A műsor- és programváltozás jogát fenntartjuk!

A Poly-Art Alapítvány és a KÉK csoport jubileumi kiállítása
2024-11-23 17:00 - 2025-01-31 18:30 | SZEPES, Alsó u. 9., Érd, 2030, Magyarország
A kiállításon szereplő alkotók névsora:
ADELMANN Anna / BÁLINT Imre / BARABÁS Irén / BERKE Gyöngyi / FALUS Erzsi / FAZEKAS Éva / HANGYÁSSYNÉ Zsuzsa / HORVÁTH Imre / KABOLDI Mária / KÁVRÁNNÉ SZEDMÁK Ilona / KISS Gyöngyi / KOVÁCS Mátyás / KRISZTBAUM Mihály / LIPKÁNÉ VAKULA Mária / LUDÁNYI Erika / NIMSZ Terézia / PÁL Ildikó / RÉVÉSZ Gábor / SOLYOM Piroska / SZENCZY Ibolya / VARGA Katalin / VINCZE Jutka / VOTIN József / WENSZKY Ágnes / WISCHIN Tibor Rudolf
Az előtéri kiállítótér alkotóinak névsora:
ÁCS Vali / BARABÁS Irén / ILKA Gábor / KÁVRÁNNÉ SZEDMÁK Ilona / PÁL Ildikó / RÉVÉSZNÉ BOGDÁN Jolán / VAÁD Éva
A POLY-Art Alapítványt 1995-ben dr. Tállai Katalin hozta létre azzal a céllal, hogy Érd városában és annak vonzáskörében élő – elsősorban műkedvelő – alkotók számára bemutatkozási és fejlődési lehetőséget biztosítson. 1998-ban bekövetkezett halála után Somfai István, mint a kuratórium elnöke vette át az alapítvány ügyeit és vitte tovább korábbi tevékenységét. Az alapítvány a kezdetektől fogva kiállításokkal, alkotótelepekkel, pódiumestekkel, irodalmi és képzőművészeti kiadványokkal színesíti Érd kulturális életét. Az Alapítvány égisze alatt működik 2009 óta az érdi Irodalomkedvelők Klubja (IRKA), valamint 2014 óta a Képzőművészek Érdi Közössége (KÉK), utóbbi éppen idén 10 éves. A Poly-Art Alapítvány szokásos éves képzőművészeti tárlatának a Szepes Gyula Művelődési Központ ad otthont.
További információk az alapítvány honlapján: http://poly-art.hu/

Maffiózók és Kémek - Az alvilágnak nincs romantikája - Dezső András exkluzív estje
2024-11-25 18:30 - 20:00 | SZEPES, Alsó u. 9., Érd, 2030, Magyarország
Dezső András, az ismert újságíró és író, számos könyvében foglalkozott a magyar szervezett bűnözés és a titkosszolgálatok világával. Az előadás központi témája a magyar alvilág és a kémek világa lesz, ahol András részletesen bemutatja, hogyan fonódnak össze a bűnözői csoportok és a titkosszolgálatok működése.
– hogyan változott a rendőrség és a média szerepe a bűnözés elleni harcban​?– hogyan próbálta meg a magyar titkosszolgálat beszervezni őt magát is​?

Az előadás célja, hogy árnyalt képet adjon a magyar bűnözői hálózatokról és a titkosszolgálati világ sötét oldaláról, bemutatva, hogy az alvilágnak valóban nincs romantikája. Az esemény során András lebilincselő történetekkel, hiteles forrásokkal és saját tapasztalataival vezeti be a hallgatóságot ebbe a titokzatos és veszélyes világba.

Az előadás végén lehetőség nyílik kérdésekre és beszélgetésre is, ahol az érdeklődők további részleteket tudhatnak meg a témákról és András munkásságáról.

Ne hagyja ki ezt az egyedülálló lehetőséget, hogy első kézből hallhassa Magyarország egyik legismertebb oknyomozó újságírójának történeteit!

Beszélgetés Zajácz D. Zoltán krimiíróval
2024-11-27 17:00 - 19:00
Beszélgetőpartner: Szalisznyó Edina (Érdi Könyvmolyok)

Galéria Kreatív Műhely - Hangolódás karácsonyra képeslapkészítéssel
2024-11-27 18:00 - 20:30 | GALÉRIA, Alsó utca 2., Érd, 2030, Magyarország
Ismerj meg új és izgalmas technikákat minden szerdán a galériában!
Heti rendszerességgel kreatív alkotóműhelyeken vehetsz részt, ahol szabadon kipróbálhatsz újabb és újabb metódusokat. A programon a részvétel díjtalan.
Köszönjük, ha jelzi felénk részvételi szándékát az erdigaleria@gmail.com e-mail címen.

Múzeumi találkozások: Érdi-e a kölesdi ezüstkincs?
2024-11-28 10:00 - 11:00 | SZEPES, Alsó u. 9., Érd, 2030, Magyarország
Sárkány Ambrus elveszett kincseinek nyomában
Helyszín: Magyar Földrajzi Múzeum (2030 Érd, Budai út 4.)
Az előadás az Idősen, aktívan Érden programsorozat keretein belül kerül megrendezésre, az érdi 65 év felettieknek a belépés ingyenes!

Skiccek & sketchek - Alkotni az alkotás öröméért
2024-11-28 15:00 - 17:00 | GALÉRIA, Alsó utca 2., Érd, 2030, Magyarország
Scroll down for English!
Kiskamaszoknak és kamaszoknak is ajánljuk!
Skiccek & sketchek – Alkotni az alkotás öröméért. Lágy és laza vonalakkal átrajzolni a bennünket körülvevő világot. Meditatív, tudatos, alkotó jelenlét minden csütörtökön a galériában. A foglalkozás angol nyelven zajlik, alapfokú angollal könnyedén megérthető.
A programjainkra a belépés díjtalan! Jelentkezési szándékát, kérjük, jelezze az erdigaleria@gmail.com e-mail címen.
.
.
.
Recommended for pre-teens and teens!
Sketches & Drawings – Creating for the joy of creation. Redrawing the world around us with soft and loose lines. A meditative, mindful, and creative presence every Thursday at the gallery. The sessions are conducted in English and can be easily understood with a basic knowledge.
Entry to our programs is free! If you wish to register, please do it by email via erdigaleria@gmail.com.

Stitching - Lassú, meditatív alkotás textilre hímzőfonallal
2024-11-28 16:30 - 18:00, 2024-12-05 16:30 - 18:00 | GALÉRIA, Alsó utca 2., Érd, 2030, Magyarország
Scroll down for English!
Kiskamaszoknak és kamaszoknak is ajánljuk!
Stiching – Lassú, meditatív alkotás textilre hímzőfonallal. Csendes öltögetés fonallal, alkotó hímzés a galériában. Felfrissítheted ruháidat, készíthetsz könyvborítót is ezzel a technikával. A foglalkozás alapfokú angol nyelvtudással látogatható.
A programjainkra a belépés díjtalan! Jelentkezési szándékát, kérjük, jelezze az erdigaleria@gmail.com e-mail címen.
.
.
.
Recommended for pre-teens and teens!
Stitching – Slow, meditative creation on fabric with embroidery technique. Quiet stitching with thread, creative embroidery at the gallery. You can refresh your clothes or create a book cover with this method. The session is accessible with a basic knowledge of English.
Entry to our programs is free! If you wish to register, please do it by email via erdigaleria@gmail.com.

Az igazi mikulás
2024-11-29 10:00 - 11:00 | PARKVÁROS, Gépész u. 14., Érd, 2030, Magyarország
Ametist Bábszínház előadása
Zenés bábelőadás élő Mikulással

Szubjektív tárlatvezetés Karsch Manfred festőművésszel Eőry Emil Eltemetett és megvalósult álmok c. emlékkiállításában
2024-11-29 17:30 - 19:00 | GALÉRIA, Alsó utca 2., Érd, 2030, Magyarország
A rendezvény elmarad!
Szubjektív tárlatvezetés Karsch Manfred festőművésszel Eőry Emil Eltemetett és megvalósult álmok c. emlékkiállításában.
A programon a részvétel ingyenes.

Lakatos László önálló estje Érden!
2024-11-29 18:00 - 21:00 | SZEPES, Alsó u. 9., Érd, 2030, Magyarország
Lakatos László önálló estje „A Szent Család” címmel Érden.

Egyszer volt, hol nem volt, réges régen, vagyis nem is olyan régen, sőt, most is, a messzi-messzi Corvin sétány mellett, a nyolcadik kerület szívében, a Práter utcában élt egy család…Egy Szent Család, Lakatosék!
Ha mese lenne az életem, valahogy így kezdeném, hát DE NEM AZ!
Gyerekként vannak álmaink, milyen lesz a családunk, a filmekben is láthatjuk, miként működhetNÉNEK a családok, de ez általában nem fedi a valóságot. Nálam legalábbis tuti nem!Gyönyörű gyerekkorom volt, emlékszem, a barátaimnál zsúrok voltak, összejövetelek, nálunk meg bolondok háza mindennap, ahogy apám mondta. Mondjuk Apám mást is mondott amikor még kicsi voltam, például hogy engem a kukán találtak. Felnőtt fejjel már csak nevetek ezen, mert szerintem meg az öcsémet találták a kukán.
31 évesen már nekem is van saját családom, nem is akármilyen!Egy asszony, a fiam, a nevelt fiam, és két kutya egy lift nélküli, negyedik emeleti 49 nm2-es panel lakásban. Minden adott ahhoz, hogy bármelyik pillanatban agyvérzést kapjak.
Mesékben, filmekben láttunk már famíliákat, most bemutatom nektek az enyémet és hogy hogyan is élünk a Szent Családommal.

Jegyek kaphatók a https://dumaszinhaz.jegy.hu/ticketsearch/city/erd oldalon, valamint a Líra Könyvesboltban (Tesco). (A nem dumaszinhaz.jegy.hu-n vásárolt jegyekért kezelési költséget számolhatnak fel!)
Az előadást keresleti alapon árazzuk! További tájékoztatásért kérjük, látogassanak el az ehhez kapcsolódó információs oldalunkra: https://dumaszinhaz.hu/kereslet-alapu-dinamikus-arazas/

„Aki nem engedheti meg magának a jegyvásárlást annak 2×2 jegyet felajánlok. A rendezveny@dumaszinhaz.hu-ra kell írni a jegyek miatt!”(Lakatos László)

Pitypang és Lili Érden
2024-11-30 16:00 - 18:00 | SZEPES, Alsó u. 9., Érd, 2030, Magyarország
Pitypang és Lili kalandjai a bábszínpadon is folytatódnak
Zenés bábelőadás Pásztohy Panka mesekönyvei alapján 45 percben óvodásoknak és kisiskolásoknak.

Jegyek 1-99 éves korig egységesen 3.000 ft-ért vásárolhatók online. Szabad jegyek függvényében az előadás napján a helyszínen is kaphatók fél órával a kezdés előtt.Helyfoglalás érkezési sorrendben történik.

Adventi koszorú és grincsfa-készítés a Galériában!
2024-12-01 13:00 - 17:00 | SZEPES, Alsó u. 9., Érd, 2030, Magyarország
🎄Várunk Benneteket sok szeretettel december 1-jén 13 órától, vasárnap délután, karácsonyi workshopunkon. Grincsfa vagy adventi koszorú, a PajorDecor kézműves foglalkozásán, mindkettőt könnyedén, szakmai segítséggel el tudjátok készíteni.
📍Helyszín: Érdi Galéria (2030 Érd, Alsó utca 2.)
A workshopom maximum 20 fő tud részt venni!
🎁Mit tudtok majd készíteni?
🎁Adventi koszorúkat és grincsfákat kétféle méretben: 80 és 120 cm
A workshop részvételi díja 2000 Ft/fő melyet személyesen tudsz befizetni az Érdi Galériában előre egyeztetett időpontban (szilvasi.dora@szepesmk.hu).
Figyelem! Az elkészített adventi koszorú ára felhasznált alapanyagok függvényében változik. Fizetési lehetőség a program végén, készpénzben, a helyszínen!
A hatalmas választékból mindenki kedvére válogathat majd, a program végén pedig a regisztrációs díj levonódik a teljes összegből!
🎄Grincsfa:
80 cm-es világító ledszalaggal, kerámiakaspóban 9.000 Ft
120 cm-es világító ledszalaggal, kerámiakaspóban 10.000 Ft
🤗A foglalkozásra kicsiket és nagyokat egyaránt várunk. Mivel ragasztópisztollyal fogunk dolgozni, ezért 12 éven aluli gyermekek kizárólag szülői felügyelettel vehetnek részt.
Várunk Titeket sok szeretettel!

Képmeditáció és kreatív önismereti műhely az Eőry Emil emlékkiállításban
2024-12-02 15:00 - 18:00 | GALÉRIA, Alsó utca 2., Érd, 2030, Magyarország
Figyelem! A program egy későbbi időpontban kerül megrendezésre, kérjük figyeljék honlapunkat, illetve social média felületeinket!
„Eltemetett és megvalósult álmok nyomában” – teret adni a változásnak
Eőry Emil Eltemetett és megvalósult álmok című emlékkiállításához kapcsolódó interaktív, felnőtt program
Életünk időről-időre helyzetbe hoz bennünket. Ez lehet egy egyszerű, hétköznapi szituáció, egy találkozás, de a múló idő során olykor veszteségek is érnek bennünket. Néha mélyebben érintődünk, és talán hosszabb ideig keressük, merre, hogyan induljunk tovább.
A kiállításban zajló képmeditációs műhelygyakorlatban arra hívom, adjon egy kis időt és teret magának, hogy rá tudjon tekinteni arra, ami életútján itt és most megszólítja. Mit üzennek a kiállítás képei, hogyan hat Önre egy szokatlan szín, az Önt körülvevő tér, egy ismeretlen forma, vagy egy felidézett mozdulat? Miért gondolkodtatja el egy apró részlet? Külső és belső képekkel egyaránt dolgozva, minden megtalált szempont lehetőséget ad az önismereti növekedésre, formálja látásunkat. A képmeditáció tárgya műalkotás, természeti kép, vagy saját alkotás egyaránt lehet. Engedje meg, hogy a csoport terében születő új szempontok kimozdítsák, és újra felfedezze a változásra nyitott, alkotó látás örömét.
A jelentkezéshez rajzi vagy művészettörténeti előképzettség nem szükséges.
A képmeditációs műhelygyakorlat ideje alatt a kiállítás csak a csoport tagjai számára látogatható.
Jelentkezés 25 éves kortól.
A jelentkezés regisztrációhoz kötött: kepmeditacio@gmail.com
A megadott e-mail címre kérem, néhány sorban írjon arról, miért választja a képmeditációs műhelyt.
Jelentkezési határidő: 2024. december 1.
Részvételi díj: 4500 Ft
Online jegyvásárlás:
https://szepesmk.jegyx1.hu/eloadas/3937/eltemetett-es-megvalosult-almok-nyomaban?
Találkozás időpontja: 2024. december 2., hétfő délután 15.00-18.00 óra
Létszám: 8-10 fő.
Ha mindez felkeltette az érdeklődését, szeretettel várom a csoportba!
Csoportvezető: Verba Andrea
művészettörténész, mentálhigiénés szakember, pszichodráma vezető

Szeretetkert-Érd
2024-12-02 19:00 - 20:30 | SZEPES, Alsó u. 9., Érd, 2030, Magyarország
A Szeretetkert előadásokban a párkapcsolatokkal foglalkozunk, megnézzük a párkapcsolat különböző területeit, szakaszait, a párkapcsolati dinamikákat és konfliktusokat és hogy hogyan tudjuk ezeket kezelni.
Az este folyamán Dr. Piczkó Katalin (pszichiáter, tréner, coach, a Szeretetkert könyvek szerzője) és színészek segítségével játékos formában tanulhatunk saját magunkról, a párunkról és a kapcsolatról.
A kapcsolat maga is olyan, mint egy kis élőlény. Azonban ahelyett, hogy gondoznánk, ápolnánk, hogy virágzó „szeretetkertben” éljünk, gyakran akarva vagy akaratlanul, elkezdünk távolodni egymástól.
Hogyan is űzzük ki magunkat a szerelem paradicsomi állapotából?
Miért nem tudjuk megőrizni a közelséget, az inspirációt, az intimitást?
Miért végződik a házasságok csaknem fele válással?
Hogyan, miért veszítjük el egymást?
Mi történik velünk, és bennünk ezen az úton?
Mit rontunk el, miközben mindannyian a feltétel nélküli szeretet, elfogadás megtapasztalására vágyunk? Hogyan építünk torlaszt, falakat játszmáinkból?
Mit kellene megtanulnunk, hogy esélyt adjunk önmagunknak és a kapcsolatunknak?
Ezekre a kérdésekre keressük a választ az est folyamán, amikor mindannyiunk számára ismert, hétköznapi élethelyzetek elevenednek meg.
Az előadásokban látható jelenetek mind improvizációk, melyekben gyakran a közönség által hozott eseteket, problémákat és kérdéseket is megjelenítjük.

Galéria Kreatív Műhely – Refashion pulcsifrissítés Sophia Mohameddel
2024-12-04 18:00 - 19:00 | GALÉRIA, Alsó utca 2., Érd, 2030, Magyarország
„Ha van gyapjú, vagy gyapjú tartalmú pulcsid, ami lehet molyrágta, lyukas, foltos és amire ráférne egy kis varázslat… hozd magaddal a tűnemezelő workshopomra a Galéria Kreatív Műhelyre.”
Ismerj meg új és izgalmas technikákat minden szerdán a galériában! Heti rendszerességgel kreatív alkotóműhelyeken vehetsz részt, ahol szabadon kipróbálhatsz újabb és újabb metódusokat. A programon a részvétel díjtalan. Köszönjük, ha jelzi felénk részvételi szándékát az erdigaleria@gmail.com e-mail címen.

Jazz Játszótér - interaktív-improvizatív gyerekműsor a Dés András trióval
2024-12-06 09:00 - 10:30, 2024-12-06 10:30 - 11:00 | GALÉRIA, Alsó utca 2., Érd, 2030, Magyarország
“A Jazz játszótér a 5-12 éves korosztályt hívja közös, improvizatív mesealkotásra. A gyerekek a kezdetben felvázolt világban személyes döntéseikkel határozzák meg a mese irányát, akár úgy, hogy a szereplők bőrébe bújnak vagy maguk is mesélővé válnak, illetve a közönség soraiból interaktív játékok segítségével alakíthatják a történetet. Ezek a játékok és a zene egymást felváltva, kiegészítve segítenek megjeleníteni hangulatokat, kijelölni gócpontokat, megoldani a konfliktusokat és elképzelni a varázslatos eseményeket.”

2024. december 6., péntek 9:00 és 10:30 órakor

A program 50 perces, és 5-12 éves gyerekeknek ajánljuk. Előzetes jelentkezés és regisztráció szükséges. (Jelentkezés, információ: Rosta Helga rosta.helga@szepesmk.hu)

Filmklub Bárdos Csaba filmtörténész-esztétával
2024-12-06 17:00 - 20:00 | GALÉRIA, Alsó utca 2., Érd, 2030, Magyarország
AMADEUS
amerikai filmdráma, 160 perc, 1984 Rendező: Miloš Forman
„Mozart és Salieri: a tehetség és a középszerűség ellentéte, örök harca sokakat megihletett már. Milos Forman szakított e művészi hagyományokkal. Filmje nem a középszerűség szívósságát és a zseni törékenységét ábrázolja. Az Amadeusban két súlyos egyéniség mérkőzik, ütközik meg. Forman Salierije cseppet sem kisszerű, csupán a tehetség félreismerhetetlen nagyvonalúsága hiányzik belőle. Az a fajta művészi és emberi természetesség, ami Mozartot igazán naggyá tette… Mozart halálos ágyánál Salierinek lassacskán megvilágosodik: hiába a düh és a görcsös akarás, a tehetség egészen más anyagból van. Mozarttal olyan ember távozott, aki valóban a teremtő kegyeltje volt.” (Port.hu)
A vetítést megelőző és az azt követő beszélgetést Bárdos Csaba filmtörténész-esztéta vezeti.
A programon a részvétel ingyenes.
A műsor- és programváltozás jogát fenntartjuk!

A hóbortos mikulás-Álmok bábszínháza
2024-12-07 10:30 - 11:30 | SZEPES, Alsó u. 9., Érd, 2030, Magyarország
Az Álmok Bábszínház bemutatja: A Hóbortos Mikulás című zenés, fényjátékos báb előadását
Kupon felmutatásával 500 Ft kedvezmény vehető igénybe, mely letölthető a honlapról, illetve beszerezhető az óvodákból.
Jegyvásárlás a helyszínen már 1 órával az előadás kezdete előtt készpénzzel lehetséges, illetve elővételben az almokbabszinhaza.hu és Tixa.hu oldalakon.
Elérhetőségek:
almokbabszinhaza@gmail.com
06 20/554-4062
06 70/431-4970

Karácsonyfa-díszítő verseny a Galériában!
2024-12-07 14:00 - 17:00 | SZEPES, Alsó u. 9., Érd, 2030, Magyarország
🎄Karácsonyfa-díszítő versenyt hirdet a Szepes Gyula Művelődési Központ!
📋Nevezni egyénileg, vagy csoportosan is lehet, az alábbi email-címen: szilvasi.dora@szepesmk.hu
📅Határidő: 2024. december 2. A részvétel ingyenes! Amennyiben mégsem tudtok részt venni az eseményen, kérjük jelezzétek a következő emailcímen: szilvasi.dora@szepesmk.hu
🌟Várunk Benneteket december 7-én, 14:00 órára az Érdi Galériába! Fenyőfát és áramhasználatot mindenki számára biztosítunk!
🌠Mit hozz magaddal? A képzelőerődet, a jó hangulatod, illetve mindent, amivel dekorálni szeretnél.
🎁A legkreatívabb, legszebb fa alkotói jutalomban részesülnek. Az ünnepi eredményhirdetésre és díjátadóra 2024. december 8-án, az Adventi forgatag rendezvény keretein belül kerül sor.
🌠A kész alkotásokat december 8-tól december 20-áig lehet megtekinteni az Érdi Galériában, a galéria nyitvatartási idejében.
🎄Dekorálásra fel!
A Karácsonyfa-díszítő verseny támogatója az Érd és Környéke Ipartestületi Egyesület.

Hogyan lehetnék jobban? Elakadásaim feloldása
2024-12-07 18:00 - 21:00 | SZEPES, Alsó u. 9., Érd, 2030, Magyarország
Pál Feri & Hoffmann Kata Érden! Hogyan lehetnék jobban? Elakadásaim feloldása című estje Érden, a Nyitott Akadémia szervezésében.
Jegyek már kaphatók online, a www.nyitottakademia.hu oldalon és személyesen, az érdi Tesco Líra-Móra Könyvesboltban (2030 Érd, Budafoki út 2-4)

ÉTC Táncszakosztály Évvégi Gálaműsor
2024-12-08 11:00 - 13:00 | SZEPES, Alsó u. 9., Érd, 2030, Magyarország
2024.12.08-án tartjuk az Érdi Torna Club Táncszakosztály évzáró, ünnepi gálaműsorát.
Időpont: 2024.12.08. 11:00-13:00 Helyszín: Szepes Gyula Művelődési Központ (2030, Érd, Alsó u. 9.)
Fellépők:Az Érdi Torna Club Táncszakosztály növendékei:-Pipacs csoport-Gyöngyvirág csoport-Napraforgó csoport-Rózsa csoport-Liliom csoport

Vendégfellépő: ELTE Moderntánc fellépő csapata
Jegyvásárlás:

A fellépőknek nem kell jegyet váltani.Belépő: 4.000 Ft/fő
Fizetés: előre utalással az alábbi adatokkal van lehetőség fizetni:Számlatulajdonos neve: Érdi Torna ClubSzámlaszám: MBH Bank Nyrt. 10101119-03541500-01003002Közlemény: ÉTC Táncgála vendég neve
Szép-kártyával is van lehetőség jegyet vásárolni.Pénz visszafizetésre nincs mód.A férőhelyek korlátozottak, fizetési dátum szerint osztjuk ki a belépőjegyeket.
A helyszínen már nem lesz lehetőség jegyet váltani.5 éves kor alatt, aki ölben nézné végig az előadást, annak ingyenes a belépés.
Amennyiben valaki egyszerre több jegyet szeretne megváltani, ugyanarra a névre megvásárolhatja egyben.
A jegyek évközben átvehetőek a táncórák idejében, illetve az előadás napján a helyszínen.
Támogatói jegy: Szeretnénk megadni a lehetőséget mindazoknak, akiknek módjukban áll támogatni az egyesületet, hogy a belépőjegyet tetszőleges összeggel megnövelt áron is megválthatják.Támogatói jegy ajánlott összegei: 5.000 Ft, 7.500 Ft, 10.000 FtA támogatói jegy megváltása a gálaműsorra való belépésre is feljogosít.
A nézőtérre való beengedés és a helyfoglalás az érkezés sorrendjében történik. A beengedést jegykezelők koordinálják, csak érvényes jeggyel engedik be a nézőtérre a vendégeket, így a korábban átvett belépőket mindenképp hozzák magukkal a helyszínre.

Retró Akadémia
2024-12-09 14:00 - 15:30 | SZEPES, Alsó u. 9., Érd, 2030, Magyarország
Retró Karácsony
Az előadás az Idősen, aktívan Érden programsorozat keretein belül kerül megrendezésre, az érdi 65 év felettieknek a belépés ingyenes!

Aradi Varga Show különkiadás-elmarad
2024-12-10 19:00 - 20:30 | SZEPES, Alsó u. 9., Érd, 2030, Magyarország
Elmarad
Varga Ferenc József bő 30 éve a magyar humorélet szereplője. Nem titkolja, hogy diagnosztizáltan bipoláris zavarral él, amelyről nem kevés szó esik az önálló műsorban.Beszél továbbá mindenről, ami hétköznapi életünket jellemzi, elmond mindent, ami eszébe jut és szerinte hülyeség, és amiről úgy véli, másokat legalább úgy idegesít, mint őt. Bár a műsor nem feltétlenül családbarát, „18-as karikát” nem igényel.

Karácsonyfa-díszítő verseny kiállítása
2024-12-11 08:00 - 2024-12-19 17:00 | GALÉRIA, Alsó utca 2., Érd, 2030, Magyarország
A karácsonyfa-díszítő versenyen készült alkotások kiállítása december 19-ig tekinthető meg az Érdi Galéria kertjében, nyitvatartási időben.

Rendhagyó történelemóra-Karácsony és gasztronómia
2024-12-11 14:00 - 15:30 | SZEPES, Alsó u. 9., Érd, 2030, Magyarország
Karácsony és gasztronómia
Meglepetés ajándékkal!
Az előadás az Idősen, aktívan Érden programsorozat keretein belül kerül megrendezésre, az érdi 65 év felettieknek a belépés ingyenes!

Galéria Kreatív Műhely Szabó Noémi festőművésszel
2024-12-11 18:00 - 20:00 | GALÉRIA, Alsó utca 2., Érd, 2030, Magyarország
🎨 IGAZ TÖRTÉNET – Alkoss egy fejezetet a közös képregényünkbe!

Amikor egy történet véget ér, egy új kezdődik. Te melyik képkockában vagy?

A workshopon mindannyian elkészítjük saját absztrakt „képkockánkat”, majd közösen összekapcsoljuk őket egy különleges képregénnyé. Minden képkocka egy-egy résztvevő belső történetét meséli el, így létrehozva egy összetett és sokszínű közös alkotást.

🌟 MI VÁR RÁD?
Egy különleges alkotói utazás, ahol:

Felfedezheted belső világod színeit és formáit
Megalkothatod saját absztrakt képkockádat
Részévé válhatsz egy közös vizuális történetnek
Kapcsolódhatsz más alkotókhoz történeteiden keresztül

✨ MIÉRT KÜLÖNLEGES?
Egy tibeti buddhista mondás szerint: „Amikor megszületsz, sírsz, a világot pedig öröm tölti el. Amikor meghalsz, öröm tölt el, a világ pedig sír.”
Akárcsak ez az ősi bölcsesség, a mi közös alkotásunk is az élet körforgását, a személyes és közösségi élmények összefonódását jeleníti meg. Minden képkocka egy-egy személyes történet, amelyek együtt alkotnak egy nagyobb narratívát. A belső világok megosztásán, létrehozásán keresztül egy új, kollektív „élet” születik.
🎯 NEKED SZÓL, HA:

Szereted a képi önkifejezést
Nyitott vagy az absztrakt művészetre
Érdekel, hogyan kapcsolódnak össze történeteink
Szívesen alkotsz támogató közösségben

🎁 AMIT HAZAVISZEL:

Saját absztrakt alkotásodat
Új kapcsolódásokat
Inspiráló élményeket
Friss alkotói technikákat

Egy kép, egy történet, egy közös világ – fedezd fel, alkoss és kapcsolódj!
Ismerj meg új és izgalmas technikákat minden szerdán a galériában! Heti rendszerességgel kreatív alkotóműhelyeken vehetsz részt, ahol szabadon kipróbálhatsz újabb és újabb metódusokat. A programon a részvétel díjtalan. Köszönjük, ha jelzi felénk részvételi szándékát az erdigaleria@gmail.com e-mail címen.
